Joseph Weber

**Joseph Weber** (1846–1918) var en katolsk østerriksk erkebiskop som var hjelpebiskop i Lviv romersk-katolske erkebispedømme i perioden 1895–1906.

## Liv og virke
### Bakgrunn
Joseph Weber ble født i en tysk bøhmisk familie som hadde bosatt seg i Bukovina. Etter eksamener fra skole- og gymnasium begynte han deretter på fakultetet for teologi ved Universitetet i Lwów og det romerskkatolske teologiske fakultet i Lwów.

### Prest
Etter det fortsatte han å studere ved det polske kolleg i Roma, hvor han ble ordinert til prest den 7. juni 1873, for det katolske erkebispedømme Lwów/Lemberg, mens han fullførte de filosofiske og teologiske studiene. I løpet av studietiden ønsket han å slutte seg til resurreksjonistene, inspirert av rektor ved Det polske kollegm pater Piotr Semenenko, men hans erkebiskop ba ham om å utsette sin avgjørelse.

Etter sin hjemkomst fra Italia ble han kansellist ved den erkebiskoppelige kurie i Lwów og åndelig rådgiver ved presteseminaret der. Samtidig var han fra 1881 direkrør og kurator for resurreksjonistene for 25 år.

### Hjelpebiskop i Lwów
I en alder av 49 år ble Weber utnevnt til titulærbiskop av Temnus og hjelpebiskop i erkebispedømmet Lwów. Den 29. desember 1895 ble han bispeviet av erkebiskop Seweryn Morawski og med medkonsekrerende latinsk-katolske og armensk-katolske erkebiskoper Karol Hryniewicki og Izaak Mikołaj Isakowicz, og ble gitt oppgaven som biskoppelig vikar for Bukovina, som var del av det latinske erkebispedømme Lwów.

### Erkebiskop
Fem år senere ble han elevert til erkebiskop som personlig tittel den 15. april 1901. Han fikk tittelen titulærerkebiskop av Darnis i Egypt.

### Fratreden fra bispeoppgaver, inntreden hos Resurreksjonistene
Med virkning fra 26. mai 1906 sa Weber opp nesten alle sine embeter og sluttet seg til ordenssamfunnet resurreksjonistene, der han avla sine ordensløfter den 24. juni 1906. Restesten av livet bodde han først i Roma, og fra 1909 i USA. Han var superior for den amerikansk-kanadiske provins av resurreksjonistene fra 1911 og til sin død.

Han døde den 24. mars 1918 i Chicago i en alder av 71 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Biskop Josef Maria von Thun und Hohenstein (1713-1763) *1742
* Erkebiskop Siegmund Christoph von Schrattenbach (1698-1771) *1753
* Erkebiskop Jérôme Joseph Franz de Paula Colloredo von Wallsee und Mels (1732-1812) *1762
* Erkebiskop Antonín Theodor Colloredo von Wallsee und Mels (1729-1811) *1778
* Kardinal Maria-Thaddeus von Trauttmannsdorf Weinsberg (1761-1819) *1795
* Erkebiskop Andrzej Alojzy Ankwicz (1777-1838) *1815
* Erkebiskop Samuel Cyryl Stefanowicz (1755-1858) *1832
* Erkebiskop Franciszek Ksawery Wierzchlejski (1803-1884) *1846
* Erkebiskop Seweryn Tytus Morawski-Dąbrowa (1819-1900) *1881
* Erkebiskop *Joseph Weber* (1846-1918) *1895

## Referanser